**MAL FOR SAMORDNINGSMØTE**

(Vedtatt av AMU i møte 21.11.2023)

Ifølge Arbeidsmiljøloven § 2-2 er det **den største arbeidsgiveren** **som er hovedarbeidsgiver** **med ansvar for å samordne HMS-arbeidet** når andre enn arbeidsgivers egne ansatte utfører arbeidsoppgaver i tilknytning til arbeidsgivers aktivitet. Samordning av HMS-arbeidet er for Bispedømmeråd og Kirkelig fellesråd avtalt i egen samordningsavtale.

Samordningsavtalens pkt. 2.2.1 sier at man på samordningsmøter skal **utveksle informasjon, erfaring om arbeidsmiljøforhold, og avtale vernerunder**.

Samordningsavtalens pkt. 3.2 sier at det skal etableres en fast **samordningsgruppe for arbeidsmiljøet som består av prost, kirkeverge og disse to virksomheters verneombud**. Samordningsgruppa kan møtes regelmessig, og ellers når en av gruppas medlemmer krever det, for å drøfte aktuelle saker.

Det anbefales følgende:

* Det gjennomføres minst to samordningsmøter i løpet av året. Møtene kan gjerne gjennomføres digitalt.
* Hovedarbeidsgiver har ansvar for å innkalle til samordningsmøtene
* Det skrives referat fra møtene
* Aktuelle HMS-saker som tas opp på samordningsmøtene:
	+ Status siden siste samordningsmøte
	+ Særlige utfordringer i arbeidsmiljøet som det må gripes tak i
	+ Gjensidig informasjon om aktuelle prosesser i kontaktmøte i prosti og arbeidsmiljøutvalgene i fellesråd
	+ Oppdatering i HMS-håndbok/HMS-rutiner hvor det er endringer og som berører begge parter
	+ Informasjon om avvik, konflikter, klager og varslinger som berører begge parter
	+ Planlegge vernerunder
	+ Gjennomgå resultat av arbeidsmiljøundersøkelser
	+ Følge opp at brannøvelser, førstehjelpskurs m.v. omfatter alle

Samordningsmøtene skal ikke erstatte kontaktmøte i prosti eller arbeidsmiljøutvalgene i fellesråd, men sikre god informasjon og felles innsats for å løse arbeidsmiljøutfordringer.

Jo bedre man samsnakker, jo lettere er det å få det til!